
Szentendre Város Önkormányzat Képviselő-testületének

2026. szeptember 24-i üléséről készült jegyzőkönyvéből

17.
Előterjesztés a Szentendre Városi Óvodák igazgatói pályázatának kiírásáról

Előadó: Fülöp Zsolt polgármester
Szentendre Város Önkormányzat Képviselő-testületének

165/2026. (IX.24.) Kt. sz. határozata:

Szentendre Város Önkormányzat Képviselő-testülete úgy dönt, hogy 

1. a Szentendre Városi Óvodák igazgatói feladatainak ellátására pályázatot ír ki a határozat mellékletét képező tartalommal;
2. felkéri a Polgármestert, hogy gondoskodjon a pályázati kiírás kormányzati személyügyi igazgatási feladatokat ellátó szerv internetes oldalán, valamint Szentendre Városi Óvodák és Szentendre Város honlapján való megjelentetéséről;
3. felkéri a Polgármestert, hogy gondoskodjon a benyújtott pályázati anyagok részét képező vezetési programok Szentendre Városi Óvodák honlapján való megjelentetéséről;
4. felkéri a Polgármestert, hogy gondoskodjon a Szentendre Városi Óvodák nevelőtestületének és alkalmazotti közösségének véleményének kikéréséről a beérkezett pályázatokra vonatkozóan;
5. felkéri a Kulturális, Jóléti és Közösségi ügyek Bizottságot a beérkezett pályázatok véleményezésére;
6. felkéri a Polgármestert, hogy a beérkezett pályázatokat elbírálásra terjessze be a Képviselő-testület 2026. decemberi ülésére.

Felelős: Polgármester

Határidő: 1.-2. pont: azonnal

    3-4. pont: a pályázatok bontását követően azonnal

5. pont: a Kulturális, Jóléti és Közösségi ügyek Bizottság 2026. decemberi ülése

6. pont: a Képviselő-testület 2026. decemberi ülése

A végrehajtásért közvetlenül felelős: Jogi Iroda, Humánpolitikai referens

K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Jogi Iroda, Humánpolitikai referens - intézkedésre
4. Jogi Iroda, Bizottsági ügyintéző - tájékoztatásul
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2026. szeptember 25.
Simor Györgyné
jegyzőkönyvvezető
PAGE  
2

